**PATVIRTINTA**

Negyvenamųjų pastatų, patalpų ir statinių

 nuomos konkurso organizavimo komisijos

 nutarimo protokolas 2025-06-03 Nr. VAK-130

**35 VNT. AUTOBUSŲ STOTELIŲ STOGINIŲ, SKIRTŲ KELEIVIAMS LAUKTI AUTOBUSŲ, SU VITRINA IŠORINEI REKLAMAI, VIEŠO NUOMOS KONKURSO SĄLYGOS**

 1. Išnuomojami 35 vnt. autobusų stotelių stoginių, skirtų keleiviams laukti autobusų, su vitrina išorinei reklamai (toliau – Stoginės), (priedas).

 2. Stoginių paskirtis – autobusų keleivių laukimo stotelė su galimybe Lietuvos Respublikos teisės aktuose nustatyta tvarka įrengti išorinę reklamą.

 3. Nuomos terminas – 1 metai, su galimybe pratęsti du kartus, bet ne ilgesnis nei 3 metai.

 4. Pradinė autobusų keleivių laukimo stotelės reklaminės vitrinos 1 kv. m. kaina 1 metams – 1 Eur (be PVM);

 4.1. 25 vnt. elektrifikuotų Stoginių (yra galimybė įsirengti reklaminio ploto apšvietimą).

 4.2.10 vnt. neelektrifikuotų Stoginių (nėra galimybės įsirengti reklaminio ploto apšvietimo).

 5. Nuompinigiai mokami kas metai, bet ne vėliau kaip iki kitų metų sausio mėnesio 25 dienos.

 6. Laiku nesumokėjus nuompinigių, mokama 0,05 procento delspinigių (procentais nuo nesumokėtos nuompinigių sumos, nustatytos už kiekvieną pavėluotą dieną).

 7. Dalyvio pradinis įnašas 104,40 Eur (be PVM), kuris lygus paskelbtam 1 metų pradiniam nuompinigių dydžiui be PVM. Banko dokumentas apie sumokėtą įnašą, turi būti pateiktas paraiškų dalyvauti nuomos konkurse registratoriui (nepateikus šio dokumento nebus registruojamas kaip konkurso dalyvis).

 8. Pradinį įnašą reikia sumokėti Šiaulių miesto savivaldybės administracijai, kodas 188771865, AB „Swedbank“ Šiaulių skyrius, a/s LT13 7300 0100 0240 8720.

 **9. Nuomos konkurso sąlygos:**

9.1. Dalyvis, laimėjęs konkursą, vadovaujantis Šiaulių miesto savivaldybės tarybos 2018 m. spalio 4 d. sprendimu T-332, už leidimą įrengti išorinę reklamą turi sumokėti vietinę rinkliavą ir laikytis kitų teisės aktuose nustatytų reikalavimų išorinei reklamai įrengti.

 9.2. Nuomininkas leidimą įrengti išorinę reklamą turi įsigyti per 30 kalendorinių dienų nuo nuomos sutarties pasirašymo dienos.

 9.3.Nuomininkas privalo vykdyti Stoginių priežiūrą, į kurią įeina reguliari Stoginių priežiūra (stiklų, metalinių konstrukcijų, plastikinių stogelių ir kt. valymas, išlaikant estetinį vaizdą), ir remontas (esant būtinybei atlikti medinių suoliukų, metalinių konstrukcijų, plastikinių stogelių remontą, sudužusių ar įskilusių stiklų keitimas ir kt.).

 9.4. Stoginių valymo periodiškumas:

 9.4.1. žiemos ir šaltuoju metu sezonu, lapkričio-kovo mėnesiais, turi būti valoma ne mažiau kaip 1 kartą per mėnesį.

 9.4.2. šiltuoju laikotarpiu, balandžio-spalio mėnesiais, turi būti valoma ne mažiau kaip 2 kartus per mėnesį, o esant poreikiui, kai stoginės paviršiai ištepami, apsineša, apdulka, valomi dažniau;

 9.5. Nuomininkui grąžinant netvarkingą turtą, Nuomotojo patirtus nuostolius (išlaidas) dėl turto remonto, apmoka Nuomininkas pagal Nuomotojo pateiktą sąskaitą faktūrą.

 **10. Dalyvis turi pateikti:**

 10.1. užpildytą paraišką dalyvauti nuomos konkurse;

 10.2. konkurso dalyvio tapatybę patvirtinančio dokumento kopiją, arba Lietuvos Respublikos Juridinių asmenų registro pagrindinių duomenų išrašą ar įmonės registracijos pažymėjimo patvirtintą kopiją (jei juridinis asmuo);

 10.3. Įmonės vadovo patvirtintą įstatų kopiją;

 10.4. Įgaliojimą (jeigu dalyviui atstovauja kitas asmuo);

 10.5. Banko dokumento kopiją, patvirtinančią, kad sumokėtas 1 metų pradinis įnašas. Nelaimėjus konkurso pradinis įnašas yra gražinamas į dalyvio nurodytą sąskaitą per 5 darbo dienas nuo sutarties pasirašymo datos, su laimėtoju.

 11. Konkurso sąlygos, paraiška, ir nuomos sutarties projektas skelbiami Šiaulių miesto savivaldybės interneto svetainėje [www.siauliai.lt](http://www.siauliai.lt/). skiltyje SKELBIMAI.

 12. Paraiškos dalyvauti konkurse priimamos nuo **2025-06-09 iki 2025-06-25** **16** val. **00** min. (imtinai), darbo dienomis, Šiaulių miesto savivaldybės priimamajame, prie 4 langelio ir paštu, įgaliotas asmuo Vida Popovienė, tel. (+370 41) 500 514, Vasario 16-osios g. 62, Šiauliuose.

 **BŪTINAI ant voko turi būti užrašomas laikas, kada pateiktas vokas, kas pateikė voką ir kam adresuotas vokas ,,NUOMOS KONKURSUI.....(pavadinimas)“ ir neatplėšti iki vokų plėšimo procedūros (data ir laikas)“.**

 13. Turto (Stoginių) apžiūra individuali.

 14. Kilus neaiškumams darbo dienomis kreiptis į Šiaulių miesto savivaldybės administraciją tel. (+370 41) 59 62 85, el. p.: info@siauliai.lt.

 15. **Vokų plėšimo procedūra** **vyks 2025 m. birželio 26 d. 9 val. 00 min. Šiaulių miesto savivaldybės administracijos 11 kabinete (Vasario 16-osios g. 62, Šiauliai).**

 16. Komisija bet kuriuo metu iki nuomos sutarties sudarymo turi teisę nutraukti konkurso procedūras, jeigu:

 16.1. atsiranda aplinkybių, kurių nebuvo galima numatyti iki paskelbiant konkursą;

 16.2. paskelbus konkursą paaiškėja, kad Savivaldybės turto nuoma negalima.

 17. Kiekvienas nuomos konkursu suinteresuotas dalyvis, kuris mano, kad Nuomos konkurso komisija (toliau – Nuomotojas) nesilaikė sąlygų ir pažeidė ar pažeis jo teisėtus interesus, turi pareikšti pretenziją Nuomotojui. Pretenzija galima pateikti el. paštu.: turtas@siauliai.lt arba Turto valdymo skyriaus vyr. specialistui Deimantui Pučinskiui el. p.: deimantas.pucinskis@siauliai.lt.

 17.1. Pretenzija dėl nuomos konkurso sąlygų Nuomotojui turi būti pateikiama per 5 darbo dienas nuo nuomos konkurso sąlygų paskelbimo dienos.

 17.2. Gavus pretenziją, kol pretenzija nebus išnagrinėta ir kol nebus pateiktas atsakymas į ją, jokie kiti sprendimai dėl šio nuomos konkurso nepriimami.

 17.3. Pretenzija dėl konkurso laimėtojo paskelbimo turi būti pareikšta raštu per 5 darbo dienas nuo Nuomotojo informacijos apie priimtą sprendimą raštu išsiuntimo dalyviams dienos arba nuo paskelbimo apie Nuomotojo priimtą sprendimą dienos. Pretenzija, pateikta praleidus nustatytą terminą, grąžinama ją pateikusiam dalyviui.

 17.4. Jeigu dalyvio rašytinė pretenzija gauta iki sprendimo apie nuomos konkursą laimėjusį dalyvį pranešimo priėmimo, Nuomotojas privalo sustabdyti nuomos konkurso procedūras, iki išnagrinės šią pretenziją ir priims dėl jos sprendimą.

 17.5. Nuomotojas išnagrinėja pretenziją ir priima motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat apie priimtą sprendimą ne vėliau kaip kitą darbo dieną raštu praneša pretenziją pateikusiajam dalyviui ir kitiems derybose dalyvavusiems kandidatams apie priimtą sprendimą. Išnagrinėjus pretenziją, nuomos konkurso procedūra tęsiama.

 17.6. Konkurso dalyviai Nuomotojo sprendimus ar sprendimus dėl išnagrinėtų pretenzijų gali apskųsti Lietuvos Respublikos teisės aktų nustatyta tvarka.